**iŠTrAUKA IŠ DAUGIAVAIKIŲ ŠEIMŲ ASOCIACIJOS „MES“ ĮSTATŲ**

**III. NARYSTĖ ASOCIACIJOJE, ASOCIACIJOS NARIŲ TEISĖS IR PAREIGOS**

1. Asociacijos nariais gali būti 18 metų sulaukę veiksnūs fiziniai ir juridiniai asmenys, pateikę vadovui

prašymą įstoti į Asociaciją ir įsipareigoję laikytis įstatų reikalavimų bei visuotinio susirinkimo

nustatyta tvarka sumokėję nustatyto dydžio stojamąjį mokestį.

2. Stojamųjų įnašų, nario mokesčio mokėjimo tvarka, išstojimo, pašalinimo iš Asociacijos narių

tvarka tvirtinama visuotinio narių susirinkimo sprendimu.

3. Asociacijos narių teisės nesiskiria nuo nurodytų Lietuvos Respublikos asociacijų įstatyme (toliau

– Asociacijų įstatymas).

4. Asociacijos narių pareigos:

4.1. laikytis Asociacijos įstatų;

4.2. vykdyti visuotinio narių susirinkimo, vadovo nutarimus;

4.3. dalyvauti visuotiniuose narių susirinkimuose.

**IV. ASOCIACIJOS ORGANAI**

1. Asociacijos organai yra:

1.1. visuotinis narių susirinkimas;

1.2. vienasmenis Asociacijos valdymo organas – vadovas;

1.3. revizorius.

2. Visuotinio narių susirinkimo kompetencija, taip pat valdymo organo kompetencija nesiskiria nuo

nurodytų Lietuvos Respublikos civilinio kodekso 2.82 straipsnyje ir Asociacijų įstatyme.

3. Visuotinį eilinį narių susirinkimą šaukia vadovas kartą per metus, ne vėliau kaip per 4 mėnesius nuo

finansinių metų pabaigos. Apie šaukiamą visuotinį susirinkimą vadovas ne vėliau kaip 20 dienų iki

susirinkimo dienos praneša kiekvienam nariui įstatų 18 punkte nurodyta tvarka. Jeigu visuotiniame

susirinkime nėra kvorumo, per 14 dienų šaukiamas pakartotinis visuotinis narių susirinkimas, kuris

turi teisę priimti sprendimus neįvykusio susirinkimo darbotvarkės klausimais. Visuotinis narių

susirinkimas gali būti šaukiamas nesilaikant šių terminų, jei su tuo raštu sutinka ne mažiau kaip

2/3 Asociacijos narių.

4. Visuotinis narių susirinkimas gali priimti sprendimus, kai jame dalyvauja daugiau kaip 1/2

Asociacijos narių. Sprendimams priimti reikia ne mažiau kaip 2/3 susirinkime dalyvaujančių

Asociacijos narių balsų, kai priimamas sprendimas keisti Asociacijos įstatus, pertvarkyti,

reorganizuoti ar likviduoti Asociaciją.

5. Neeilinį visuotinį narių susirinkimą gali inicijuoti ir organizuoti iniciatyvinė grupė, sudaryta ne

mažiau kaip iš 2/3 narių, arba vadovas.